**ДЪРЖАВНА ПСИХИАТРИЧНА БОЛНИЦА „СВ. ИВАН РИЛСКИ”**

**гр. Нови Искър, ул. „Христо Ботев” №140**

 **Утвърждавам: 23.08.2019 г.п/п**

 **Директор на ДПБ”Св. Ив. Рилски”**

 **Д-р Цветеслава Гълъбова**

**ТЕХНИЧЕСКА СПЕЦИФИКАЦИЯ**

**Предмет: Реконструкция на котелно отделение, доставка, монтаж, въвеждане в експлоатация и гаранционна поддръжка на нов водогреен котел при ДПБ „Св. Ив. Рилски”**

**гр. София , 2019 г.**

**СЪДЪРЖАНИЕ:**

**І. Технически изисквания към предмета на поръчката**

**1.Описание на предмета на поръчката**

**2. Обхват на предмета на поръчката и технически изисквания**

**ІІ. Изисквания към изпълнението на дейностите предмет на поръчката**

**1. Съществуващо положение**

**2. Минимални технически изисквания за отоплителен котел и нафтова горелка**

**3.Минимални изисквания към придружаващата документацията и окомплектовка за котела и горелката**

**4. Минималните изисквания към монтажните дейности**

**5.Въвеждане в експлоатация на котела и нафтовата горелка,**

**обслужване и поддръжка**

**6.Гаранции. гаранционна поддръжка на водогреен котел и**

**нафтова горелка**

**7.Документи които се съставят при изпълнение на поръчката**

**І. Технически изисквания към предмета на поръчката**

**1. Описание на предмета на поръчката:**

 Реконструкцията на котелното отделение на ДПБ”Св. Иван Рилски” , състояща се в демонтаж на стар водогреен котел, доставка, монтаж и въвеждане в експлоатация на нов водогреен котел с нафтова горелка. Монтажни работи по инсталацията за захранване с гориво. СМР по котелното помещение.

**1.1. Място на изпълнение:**

 Столична община , район „Нови Искър”, гр. Нови Искър , ул. „Христо Ботев” №140, ДПБ „ Св. Ив. Рилски”

1.2**.Срок за изпълнение на поръчката :**

 Срокът за изпълнение на поръчката е по предложение на участника, но не по- дълъг от 60/шестдесет/ календарни дни от датата на сключване на договора за нейното изпълнение.

**2. Обхват на предмета на поръчката и технически изисквания**

 Общия обем на поръчката е извършване на демонтажни работи; нови видове работи по котелно отделение – доставка, монтаж , пускане в експлоатация на нов водогреен котел; монтажни работи по инсталация за гориво и СМР – полагане – силов кабел за захранване котел, боядисване на стени и тавани на котелно помещение. Количествата на видовете работи и доставки са описани в количествена сметка Приложение №1/

2.1.Демонтаж и изнасяне извън котелното помещение на съществуващия водогреен котел „КВН 1.0” с мощност 1 Gcal . Предаване на котела и горелката на възложителя.

2.2.Монтажни работи по инсталация за захранване с гориво.

2.3.СМР по котелно помещение – силов кабел за захранване, боядисване на стени и тавани.

2.3.Доставка на отоплителен водогреен котел с комплектация, спирателна и дренажна арматура, прибори по КИП и А .

2.4. Доставка на нафтово горивно устройство – нафтова горелка, автоматична, моноблочна, окопмплектована с дюзи и филтър, табло за автоматично управление на котела и горелката.

2.5. Монтаж на водогреен котел .

2.6. монтаж на нафтова горелка към котела.

2.7. Подвързване с арматура на горелката към съществуващото горивно стопанство.

2.8.Подвързване на котела към съществуващата отоплителна инсталация и отоплителни части.

2.9. Проба, пуск и настройка на горивна инсталация и котел. Изпитания на якост и плътност на котела.

2.10. Изготвяне на актове по време на строително-монтажните работи и за въвеждане в експлоатация.

2.11. въвеждане във експлоатация. Изготвяне на изпълнителна документация.

2.12. Гаранционна поддръжка на водогрейния котел и нафтовата горелка.

**ІІ. Изисквания към изпълнението на дейностите предмет на обществената поръчка**

**1.Съществуващо положение**

 Котелното помещение е разположено в помощна сграда свързана с Централния болничен блок.Захранването с гориво се осъществява от резервоар за дневна дажба с вместимост **500 litra.** Нафтовото стопанство се състои от 2 резервоара и е разположено в непосредствена близост до котелното. Отвеждането на промишления газьол от резервоара за дневната дажба се осъществява по гравитачен способ.

 Налични са два котела единият е тип „КВН 0.35”, а другият „КВН1.0”, въведени в експлоатация 1994 г., окомплектовани с двустепенни нафтови горелки”Метеор” и регулиращи и управляващи термостати. Котлите са монтирани на пода, оборудвани са с регулиращи термостати и се проверяват от фирма за технически надзор.

Котелната централа функционира само през отоплителния сезон.

**2.Минимални технически изисквания и параметри – отоплителен котел**

 Котел водогреен с номинална топлинна мощност 1163 кВт; работно налягане Р=0.5 МРа; температура на изходящата вода до 110 градуса С

Тип: стоманен водогреен котел.

Комплектация- арматура фина/спирателна и дренажна/; прибори по КИП и А, /термостати за защита от превишаване на температурата, манометри, термометри/

Муфел за горелката.

Топлоизолация: котел с високоефективна топлоизолация.

Защити които минимално се съдържат:

-предпазен вентил;

-ограничител максимално налягане;

-ограничител минимално налягане;

-ограничител водно ниво;

-предвидени в паспорта на котела;

-система недопускаща конденз по вътрешни и външни повърхности на котела;

**2.Минимални технически изисквания и параметри – нафтова горелка**

Приложимост : за водогрейни котли.

Тип: нафтово горивно устройство съставено от табло за автоматично управление на котела и горелката, нафтова двустепенна горелка , автоматична, моноблочна, окомплектована с дюзи и филтър.

Начин на работа: автоматично.

Регулиране разход на нафта и въздух : автоматично.

Защити минимално: при недостатъчно налягане на въздух, при недостатъчно налягане на горивото, предвидени в паспорта на котела.

**3.Минимални изисквания към документацията и окомплектовката придружаваща доставката на котела и горелката.**

 Съгласно чл.38 ЗТИП продавачът на съоръжения с повишена опасност е длъжен да предостави на купувача и чертежи, сертификати, инструкции за монтаж и експлоатация, ремонтиране и поддържане на съоръжението.

Документацията придружаваща доставка на отоплителен котел и горелка за отопление задължително трябва да включва:

-сертификат СЕ

-официални технически документи от производителя

-модела на отоплителния котел и горелка за отопление.

-ясна снимка.

-оригинални брошури/проспекти, каталози и др./

-съпътстващи документи, подробно описващи техническите характеристики, от които е видно, че предлаганите отоплителен котел и горелка за отопление, отговорят на всички минимални технически изисквания описани в настоящата Техническа спецификация

 Всички документи придружаващи доставката трябва да имат и превод на български език.

При доставката на отоплителния котел и горелката за отопление, същите за бъдат окомплектовани със:

-Декларация за съответствие- поставен знак „СЕ” за съответствие с изискванията на Европейския съюз- сериен номер; отоплителна мощност; полезна мощност; максимално работно налягане; захранване с електрическа енергия; идентификационни номера на продукта; максимална работна температура; съдържание на вода; бар код; място и дата на изпитание.

-Ръководство за употреба на производителя на български език на хартиен носител, в което да има ясни инструкции за безопасно монтиране, експлоатация, ремонтиране и подържане на съоръженията и подробно описание на съответните протоколи и функции на всички приложения.

-гаранционна карта- попълнена и подписана от Изпълнителя след въвеждане в експлоатация.

**4.Минимални изисквания към монтажните дейности**

 Котелът и горелката, трябва да бъдат монтирани само от квалифициран специализиран персонал, в съответствие с указанията дадени в ръководствата за котела и горелката, приложимите стандарти, предписанията на националните нормативни документи и правила на добрите практики. Работите по монтажа на котела и горелката, изпитанията на якост и плътност, първоначалното техническо въвеждане в експлоатация, включващо оглед на изпълнението на инсталацията, настройки и пускане на котела и горелката в действие, трябва да бъде осъществено от лице/лица/, които са вписани в регистъра на лицата, извършващи такава дейност , и са получили удостоверение за това от председателя на Държавната агенция за метрологичен и технически надзор или оправомощени от него длъжностни лица от Главна дирекция „Инспекция за държавен технически надзор”.

 **Работите по свързването на котела и горелката с горивното стопанство и отоплителната инсталация, могат да се извършат само от Изпълнители/Инсталатори които са получили права за това от компетентните органи, съгласно чл.36 от ЗАКОН за техническите изисквания към продуктите/ЗТИП/.**

**5.Място за монтаж на котела**

 Котелът се монтира в съществуващото котелно помещение на сградата. На мястото на монтаж не трябва да има запалими материали или предмети. Околната среда трябва да бъде суха и не трябва да бъде изложена на дъжд, сняг или замръзване.

**6. Свързване на котела към водните и отоплителни инсталации**

 Уредът трябва да бъде свързан към водните и отоплителните инсталации съгласно указанията, дадени в ръководствата за монтаж. Връзките трябва да бъдат направени по такъв начин , че тръбите да не бъдат под напрежение. На отоплителния контур трябва да бъде монтиран предпазен клапан, колкото е възможно по близо до котела, без да има препятствие между котела и предпазния клапан.

**7.Свързване на горелката**

 Горелката трябва да бъде монтирана в съответствие с указанията на производетеля на горелката.

**8. Настройки**

 Ефективността и правилната работа на котела зависят най –вече от правилните настройки на горелката. При настройките на горелката трябва да се следва внимателно указанията, дадени от производителя. Да се измери и издаде протокол от акредетирана лаборатория.

**9. Въвеждане в експлоатация на котела нафтовата горелка, обслужване е поддръжка**

 Всички настройки и операции по въвеждане в експлоатация и поддръжка трябва да бъдат изпълнявани от квалифициран персонал в съответствие с приложимите нормативни документи. Възложителят не носи отговорност за увреждания на лица и/или имущество, произтичащи от операции върху уреда, провеждани от неупълномощени или неквалифицирани лица на Изпълнителя. Пускането в експлоатация на инсталацията трябва да става постепенно, започвайки с най-ниската мощност на котела, при висок дебит на гореща вода. Преди провеждането на операции по почистване или поддръжка, уредите трябва да бъдат изключени от електрическата мрежа чрез прекъсвач.

**10. Изисквания относно опазване на околната среда**

 При изпълнение на доставните и монтажни Изпълнителят трябва да ограничи своите действия в рамките само на строителната площадка. След приключване на монтажните работи Изпълнителят е длъжен да възстанови строителната площадка в първоначалния вид.

**11. Системи за проверка и контрол на работите в процеса на тяхното изпълнение**

 Възложителят/или упълномощен представител/ може по всяко време да инспектира работите, да контролира технологията на изпълнението и да издава инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

 Всички дефектни материали се отстраняват от строежа, а дефектните работи се отстраняват за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

**12. Документи които се съставят при изпълнение на поръчката**

 В процеса на изпълнение на доставните и монтажни работи по въвеждане в експлоатация трябва да бъдат съставени всички необходими актове и протоколи, предвидени в ЗТИП и приложимите наредби към него за въвеждане в експлоатация на водогреен котел и горелка.

**13. Гаранции. Гаранционна поддръжка на отоплителен котел и газова горелка**

 Изпълнителят следва да представи гаранционна поддръжка за въведения в експлоатация отоплителен котел и горелка за отопление на болничните отделения на ДПБ”Св.Иван Рилски” за срок най-малко от 24 месеца. Участникът посочва срока за предоставената от него гаранционна поддръжка в предложението за изпълнение на поръчката/по образец от документацията за участие. Участник предоставил гаранция за срок по кратък от 24 месеца ще бъде отстранен от участие.

 Изпълнителят носи отговорността, вложените материали и изделия при изпълнение на дейностите по монтаж на котела и горелката да отговарят на техническите изисквания съгласно наредбата за устройство, безопасна експлоатация и технически надзор на съоръжения под налягане в срока посочен от него в представената оферта.

 Изпълнителят представя чертежи, протоколи, паспорти на съоръженията, сертификати, декларации за съответствие, инструкции на български език свързани с безопасността на съоръженията и тяхната безопасна експлоатация.

 Когато за отделни дейности, инсталации или етапи са предвидени изпитания, приемането се извършва след успешното им провеждане.

Гаранцията на Изпълнителя трябва да се отнася до всички, дефектирали, части и възли в срока на гаранцията, доставени от изпълнителя.

 Срокът за отстраняване на повредата в гаранционния срок и до 10 дни от уведомяване на изпълнителя.

 Изпълнителят прави ежегоден преглед и поддръжка на доставения и монтиран водогреен котел и газова горелка в гаранционния срок заявен от него в представената оферта.

**14. Варианти на изпълнение**

 Представяне на варианти в оферта за участие в обществената поръчка с посочения предмет, е недопустимо.

**Приложения:** 1. Количествена сметка